شەفەق نیوز/ رووژنامەی زا سەن بەریتانی خ راپۆرتیگ دەربارەی ئەکتەر ئەفغانی عەباس عەلی زادە بڵاو کرد، ک ئومید ئەکتەرکردن ڤیلمەیلیگ ئەکشین لە بەریتانیا بکەێد، چۊنکە فرە لەشیوەی بڕۆس لی ئەفسانەی سینەمائی کەێد.
رووژنامە بەریتانیەگە لە زوان عەباس وت: ئیسە لە ئەفغانستان خوەی شارێدەو، چۊنکە بزووتنەوەگە برادەرەگەی کوشت.
عەباس وتیش؛ هەمیشە شۆن خوەی ئاڵشت کەێد، و دوو رووژ لەبان یەک لە یەک شۊن نێوسیەێد. 
  
وتیش؛ خوازم خوەم و مناڵەیلم و چوار براگەم بڕەسیمنە بەریتانیا.
موهتاب ئەزیز پارێزەر عەباس ک لە لەندەن جیگر بۊیەخ ئەرا رووژنامەگە وت: ئەکتەرە ئەفغانیەگە لە چوار فیلم لە هونەر جەنگ بەشداری کردگە، وەگەرد یەکیگ لە فیلمەیل هۆڵیوود. 
عەزیز دیاری کرد ک رەفتارەیل تاڵیبان مەزەنە نێکریەن، ک شایەت وەئاسانی ئەکتەرەگە بکوشن.
